GOSPODARSKA ŠKOLA VARAŽDIN

Božene Plazzeriano 4, Varaždin

KLASA: 112-02/22-01/21

URBROJ: 2186-148-02-22-3

Na temelju odredbi iz čl. 10. Zakona o odgoju i obrazovanju u osnovnoj i srednjoj školi, Pravilnika o načinu i postupku zapošljavanja u Gospodarskoj školi Varaždin te Odluci o imenovanju povjerenstva za procjenu i vrednovanje kandidata, Povjerenstvo za radno mjesto nastavnik/ca latinskog jezika objavljuje

OBAVIJEST

O PODRUČJU ODNOSNO SADRŽAJU I NAČINU VREDNOVANJA TE PRAVNIM I DRUGIM IZVORIMA ZA PRIPREMU KANDIDATA ZA VREDNOVANJE

TE VREMENU I MJESTU VREDNOVANJA

**I.**

Ocjena sposobnosti kandidata koji ispunjavaju formalne uvjete natječaja za radno mjesto **NASTAVNIK/CA LATINSKOG JEZIKA po natječaju objavljenom 12.10.2022.** obavit će se **u UTORAK, 25. 10. 2022.** **godine u** **10,00** satiu prostorijama Gospodarske škole Varaždin.

**II.**

Vrednovanje kandidata povjerenstvo utvrđuje putem pisanog dijela testiranja i razgovora (intervjua) s kandidatom, a vrednuje se bodovima.

Nakon obavljenog pisanog dijela testiranja Povjerenstvo utvrđuje rezultat za svakog kandidata koji je pristupio testiranju. Smatra se da je kandidat na pisanom testiranju zadovoljio ako je dobio najmanje 5 bodova od ukupno 10 mogućih bodova. S prvih pet najbolje rangiranih kandidata obavit će se usmeni dio testiranja (intervju). Svi kandidati koje dijele peto mjesto nakon provedenog testiranja pozvat će se na razgovor (intervju). Povjerenstvo u razgovoru s kandidatom utvrđuje znanja, sposobnosti i vještine, interese, profesionalne ciljeve i motivaciju kandidata za rad u školi te rezultate ostvarene u njihovu dosadašnjem radu. Rezultati intervjua vrednuju se od 0 do 10 bodova. Smatra se da je kandidat zadovoljio na razgovoru (intervjuu) ako je dobio najmanje 5 bodova.

**Ako kandidat ne pristupi vrednovanju, ne smatra se kandidatom u postupku.**

**III.**

**Pisana provjera kandidata obuhvaća:** 1. JEZIČNA PISMENOST

– Pravilno čitanje i pisanje.

- Rječnik - sustavno obogaćivanje fonda latinskih riječi, prepoznavanje latinskih korijena u hrvatskim i stranim riječima (etimologija).

- Gramatika - poznavanje osnova latinske fonologije, morfologije i sintakse.

2. TEKSTNO I KOMUNIKACIJSKO ISKUSTVO

- Analiza rečenice i teksta - sposobnost analize rečenice i teksta pokazuje razumijevanje latinskog jezika.

- Prijevod rečenica i tekstova - sposobnost prevođenja rečenica i tekstova pokazuje mogućnost izravne i neizravne komunikacije.

- Kontekstualizacija čitanja i razumijevanja poruke teksta.

3. CIVILIZACIJA I BAŠTINA

a) Građanin i društvo

– Upoznavanje podrijetla i elemenata građanstva, političkog uređenja i oblika vladavine (kraljevina, republika, carstvo).

- Razumijevanje i problematiziranje današnjeg društvenog i političkog uređenja na nacionalnoj i globalnoj razini i njihovih korijena u rimskom društvu.

– Razumijevanje i problematiziranje pojmova kao što su obitelj, vjera, prava, odgovornost i sloboda, njihove interakcije i važnosti u svim područjima života.

b) Umjetnost, kultura i estetika

– Razumijevanje i problematiziranje utjecaja rimske umjetnosti, kulture i estetike na kasnija razdoblja kroz interpretaciju tekstova i artefakata.

- Ažuriranje antike u suvremenom svijetu.

– Razumijevanje i problematiziranje utjecaja ljepote, ideala harmonije, stvaralaštva rimske književnosti i umjetnosti na razvoj kulturnih vrijednosti.

c) Identitet i naslijeđe

- Uočavanje i proučavanje rimskih tragova na tlu Hrvatske i Europe i njihov utjecaj na oblikovanje hrvatskog i europskog vjerskog, građanskog i nacionalnog identiteta (od Rima do danas).

**S kandidatima koji zadovolje pisani dio ispita (prvih pet rangiranih kandidata) obavit će se usmeni dio testiranja (intervju), odmah nakon pismenog ispita, a obuhvaća:**

1. Pripremu za nastavni sat obrade jedne od navedenih nastavnih tema:

* 3.DEKLINACIJA IMENICA (MUŠKI ROD), INDIKATIV PREZENTA AKTIVNOG TRĆE DEKLINACIJE (obrada gradiva)
* DE MARE HADRIATICO (vježba, prijevod , služba riječi u rečenici i gramatička raščlamba)
* NOMINATIV S INFINITIVOM (obrada gradiva)
* DE DIS ET DEABUS ANTIQUORUM ROMANORUM (vježba, prijevod , služba riječi u rečenici i gramatička raščlamba)2. Utvrđivanje znanja, sposobnosti i vještina, interesa, profesionalnih ciljeva i motivacije kandidata za rad u školskoj ustanovi.

Povjerenstvo za procjenu i vrednovanje kandidata